b"\n_START_ARTICLE_\nVisto lo visto TV\n_START_SECTION_\nHist\xc3\xb2ria\n_START_PARAGRAPH_\nVisto lo visto TV t\xc3\xa9 el seu inici en el programa que va comen\xc3\xa7ar a emetre's a Catalunya R\xc3\xa0dio el mar\xc3\xa7 del 2010 sota el nom de Vist i no vist i exclusivament en catal\xc3\xa0 en format radiof\xc3\xb2nic. A partir de mar\xc3\xa7 de l'any seg\xc3\xbcent va passar al format televisiu que t\xc3\xa9 actualment, al comen\xc3\xa7ament a l'Auditori MACBA (amb una capacitat de 200 persones) els dissabtes i despr\xc3\xa9s al Teatre Alexandra (amb una capacitat de 450 persones) els dijous i, m\xc3\xa9s tard, els dimecres. De tant en tant organitza programes especials, com els de futbol o la nit dels Oscars._NEWLINE_D'altra banda, com a plataforma promocional ha participat en diversos esdeveniments, com ara la presentaci\xc3\xb3 del disc Life in Stereo de The Pinker Tones a l'Antiga f\xc3\xa0brica d'Estrella Damm, juntament amb ScannerFM.\n_START_SECTION_\nCol\xc2\xb7laboradors\n_START_PARAGRAPH_\nEls membres de l'equip s\xc3\xb3n coneguts youtubers (Bollicao, Loulogio, Yellow Mellow, Rush Smith, Kion), encara que els col\xc2\xb7laboradors habituals prov\xc3\xa9nen d'entorns ben dispars: Ana Morgade i Toni Moog (monologuistes), Antonio D\xc3\xadaz (mag / Mr Snow), Planeta Impro (actuaci\xc3\xb3 d'improvisaci\xc3\xb3), Ra\xc3\xbal Escolano (revista El Jueves), JPelirrojo (YouTube), Venga Monjas, \xc3\x81lvaro Carmona,..._NEWLINE_Cada setmana el programa canvia d'estructura, de col\xc2\xb7laboradors i de convidats; la majoria s\xc3\xb3n monologuistes o mags que promocionen els espectacles que fan en aquell moment en els teatres del grup Teatreneu, encara que tamb\xc3\xa9 hi ha entrevistes a persones properes als mitjans de comunicaci\xc3\xb3, com \xc3\x80ngel Ll\xc3\xa0cer, S\xc3\xadlvia Abril, Josef Ajram, Santi Mill\xc3\xa1n, Xavi Coral, Jordi \xc3\x89vole, Andreu Buenafuente, Carmen de Mairena, Jair Dom\xc3\xadnguez o Berto Romero, i actuacions musicals (Manos de Topo, Els Catarres, M\xc3\xbcrfila, Ni\xc3\xb1o de la Hipoteca, Love of Lesbian), entre d'altres."